ŠOK U SUDNICI: PRALJAK POPIO OTROV!

Međunarodni kazneni sud za bivšu Jugoslaviju danas će izreći pravorijek šestorici bivših političkih i vojnih čelnika bosanskohercegovačkih Hrvata, odlučiti je li i Hrvatska sudjelovala u udruženom zločinačkom pothvatu i time zaključiti svoje 24-godišnje postojanje.

Čitanje presude donosimo od 10 sati.

Čelnici bh. Hrvata nepravomoćno su u svibnju 2013. osuđeni na ukupno 111 godina zatvora zbog ubojstva, silovanja, deportacije, zatvaranja, uništavanja imovine širokih razmjera i drugih zločina.

Bivši predsjednik vlade Herceg Bosne Jadranko Prlić nepravomoćno je tada osuđen na 25 godina zatvora, bivši ministar obrane Bruno Stojić i bivši načelnici Glavnog stožera HVO-a Slobodan Praljak i Milivoj Petković na po 20 godina zatvora, bivši zapovjednik vojne policije Valentin Ćorić na 16, a načelnik Ureda za razmjenu zarobljenika Berislav Pušić na 10 godina zatvora.

TIJEK DOGAĐAJA

11:31 Presuda Praljku: Odbijena je žalba u svim aspektima osim za sudjelovanje u UZP-u.

11:23 Presuda Stojiću: Poništene su osude za progon i nehumano postupanje. Poništava se osuda Stojiću za sudjelovanje u UZP-u. Odbija se ponovno suđenje. Potvrđuje se postrojeća kazna od 20 godina.

11:23 Presuda Stojiću: Poništene su osude za progon i nehumano postupanje

11:15 Presuda Prliću: Odbija se žalba u cijelosti. Potvrđuje se postojeća presuda.

“Potvrđuje se kazna od 25 godina zatvora”, kazao je sudac.

11:10 “Žalbeno vijeće odbija iznova utvrđivati odgovornost nadređenih i novo suđenje. Ćorić je odgovoran kao nadređeni za zločine u Prozoru – za razaranje 75 muslimanskih kuća”, kazao je sudac.

11:06 “Ako bi trebalo preispitati zaključke raspravnog vijeća, to bi predstavljalo ponovnu cjelokupnu analizu cijelog postupka, ali žalba nije ponovljeni postupak”, kazao je sudac.

Odbija se naložiti ponovno suđenje ili pojedina pitanja vratiti u postupak.

11: 08 Žalbeno vijeće konstatira da je Tužiteljstvo pokazalo da je uklonjena svaka razumna sumnja vezano uz krivnju Prlića i Petkovića po 3. kategoriji odgovornosti po UZP-u.

Žalbeno vijeće odbija potvrditi osuđujuće presude u ovom pogledu.

11:05 Pušić nije dokazao grešku kod zaključka Raspravnog vijeća i Žalbeno vijeće je zaključilo da je on značajno doprinio UZP-u.

11:00 Odbijene su žalbe Valentina Čorića o UZP-u

10:53 Raspravno vijeće je zaključilo da Praljak nakon napuštanja funkcija u stožeru HVO-a nije bio odgovoran za sudjelovanje u UZP.

“Praljak se ne može držati odgovornim za zločine nakon 09.11.1993. Usvaja se Praljkova žalba prema kojoj se nije moglo zaključiti da je omogućio ubojstva u Stupnom Dolu u općini Vareš”, kazao je sudac.

Potvrđuje se doprinos Praljka UZP-u u tom pogledu.

10:46 “Nije dokazano da je sudsko vijeće pogrešno interpretiralo svoje zaključke oko UZP. Tvrdi se da su postojale greške u definiciji zajedničkog zločinačkog cilja. Nitko od žalitelja nije pokazao nikakvu grešku”, kazao je sudac.

Žalbeno vijeće odbacuje Prlićevu žalbu.

10:45 Sudsko vijeće je također zaključilo da je HVO gađao i uništio ili značajno oštetio deset džamija u istočnom Mostaru kao i imanja Muslimana u Prozoru. Međutim, ti incidenti ne predstavljaju ozbiljno kršenje Ženevske konvencije. Žalbeno vijeće odobrava žalbenu osnovu tužiteljstva u ovom pogledu, ali ne želi donositi nove osuđujuće presude na žalbi.

Raspravno vijeće je zaključilo da je napad na Dušu bio neselektivan. Stojić i Praljak tvrde da je vijeće pogriješilo u zaključku da su granate neselektivne. Žalbeno vijeće poništava taj zaključak.

– Praljku skidaju iz osude “bezobzirno razaranje Starog mosta u Mostaru” jer je Žalbeno vijeće utvrdilo da je to bio vojni cilj. Praljak oslobođen te optužbe!

10:36 Tenk HVO-a je cijeli dan gađao most u Mostaru, koji je na kraju dana bio na rubu rušenja. Učinak razaranja bio je nesrazmjeran za očekivani vojni dobitak. Sudsko vijeće zaključilo je da je HVO odgovoran za bezobzirna razaranja neopravdana vojnom nužnošću.

Žalbeno vijeće nije dokazalo element krivičnog dijela i preinaačuje zaključe da je Tužiteljstvo dokazalo bezobzirno razaranje gradova i mjesta.

10:30 “Praljak tvrdi da je sudsko vijeće pogrešno zaključili da su civili natjerani na odlazak. Pripadnici HVO koristili su kamione za premještanje civila i tjerali ih na preseljenje. Žalbeno vijeće podsjeća da premještanje stanovništva ne može biti opravdano kada je uzrokovano humanitarnom krizom koju su osumnjičeni sami izazvali. Odbacuje se Praljkova žalba”, kazao je sudac.

10:27 “Žalbeno vijeće podsjeća da protupravno zatočenje može dogoditi i kada se civili drže u kućama i imaju određenu slobodu kretanja. Nije bilo greške u tvrdnji kako su civili bili protupravno zatvarani. Praljkova žalba se odbija”, kaže Aigus.

10:25 “Moglo se zaključiti da HVO nije proveo individualne procjene nad muslimanima sposobnim za vojsku u razumnom roku kojeg propisuje zakon. Ti su muškarca bili nasilno uhićivani zajedno s muslimanskim ženama i djecom. Raspravno vijeće zaključilo je da uhićivanja nisu bila opravdana. Petković nije pokazao da je raspravno vijeće pogriješilo.”, kaže Aigus.

10:24 “Stojić, Praljak, Petković i Ćorić tvrde da ratne zločine ne mogu počiniti vojnici nad pripadnicima vlastite vojne sile. Žalbeno vijeće smatra da je raspravno vijeće ispravno uzelo u obzir lojalnost muslimana pripadnika HVO-a, a ne samo njihovo državljanstvo. Žalbeno vijeće nalazi da nije pokazano postojanje ikakve greške”, kazao je sudac 10:20 “Vijeće odbija navode da je UZP postojao samo tamo gdje su se vodile borbe. Režim teških kršenja Ženevske konvencije može se primijeniti na cijelom području BiH. Okupacija je činjenično pitanje kojeg treba analizirati od slučaja do slučaja. Žalbeno vijeće ukida osude žalitelja za razaranje i oduzimanje imovine velikih razmjera u vezi s jednim incidentom”, kazao je sudac. 10:19 “Prlić i Praljak tvrde da je raspravno vijeće pogriješilo kad se oslonilo na navode iz dnevnika Ratka Mladića. Tvrdi se da je to iskaz iz druge ruke. Vijeće je omogućilu obojici da opovrgavaju navode iz tog dnevnika. Njihovi se argumenti odbijaju”, kazao je sudac. 10:15 Žalbeno vijeće usvaja djelomično Ćorićevu žalbu, ukida osude u vezi s njegovom odgovornošću u svojstvu ministra vanjskih poslova. 10: 15 Predsjedatelj Žalbenog vijeća Carmel Agius iznosi žalbe pojedinačno za šestoricu optuženih i sadržaj optužbe. Predsjedatelj Žalbenog vijeća

10: 14 Svi žalitelji osim Pušića proglašeni su krivim i za pljačku i oduzimanje imovine velikih razmjera. Sva šestorica, kao i optužba, podnijeli su žalbe na prvostupanjsku presudu i sada se prelazi na žalbe, naveo je Agius.

”Rapravno vijeće je ustanovilo da je najkasnije sredinom siječnja 1993 počeo postojati udruženi zločinački pothvat čiji je cilj stvaranje hrvatskog entiteta u BiH. Prema navodima Vijeća taj udruženi zločinački pothvat imao je svoj cilj : Dominacija Hrvata putem etničkog čišćenja muslimanskog stanovništva.”, navodi sudac i dodaje.

”Za članove ovog UZP-a ustanovljeno je da su kreirali cijeli sustav deportacije muslimanskog stanovništa, a taj sustav se sastojao od cijelog niza kaznenih dijela. Klanje i zatočenje civila, ubojstva i razaranje imovine tijekom napada, zlostavljanje, uništavanje i vrlo teški uvjeti u zatočeničkim objektima HVO-a. Korištenje zatočenika kao živi štit…”

10: 03 Na početku su se predstavili predstavnici Tužiteljstva, optužbe i obrane.

10:00 IZRICANJE PRESUDE

9:55 Žalbeno vijeće Međunarodnog kaznenog suda za bivšu Jugoslaviju, koje će danas izreći konačnu presudu u predmetu “Jadranko Prlić i drugi”, čine suci: Carmel Agius, Liu Daqun, Theodor Meron, Fausto Pocar i Bakone Justice Moloto.

9:07 Ukoliko bi došlo do potvrđivanja prvostupanjske presude o udruženom zločinačkom pothvatu šestorice vojnih i političkih vođa koji su, kako se navodi u optužnici, djelovali zajedno s tadašnjim vrhom Hrvatske, to bi, smatraju neki pravni stručnjaci, moglo otvoriti prostor za mnoge tužbe i zahtjeve za naknadu štete od RH, no to mišljenje ne dijele svi stručnjaci, javlja iz Haaga reporterka N1 Vanja Kranic.

Kako doznaje, na izricanju presude danas neće biti Berislav Pušić, koji je prvostupanjskom presudom osuđen na 10 godina zatvora, a koji je 2014. zbog zdravstvenih razloga pušten na slobodu. Prema neslužbenim informacijama, nedolazak na izricanje pravomoćne presude odobrilo mu je sudsko vijeće.

8:15 “Odvjetnici s kojima je razgovarala Vanja Kranic kažu da su optimistični, ali i oprezni. Vjeruju da će njihovi branjenici dobiti manje kazne u odnosu na prvostupanjsku presudu.

Predstavnici žrtava, koji su danas u Haag stigli u velikom broju, očekuju suprotno odnosno potvrđivanje prvostupanjske presude, a što bi iz njihove perspektive bio kompromis, jer, mišljenja su, kazne bi trebale biti i više.

8:00 ‘Hrvatska nije u opasnosti zbog te presude bez obzira kakva će ta presuda biti’, smatra bivši predsjednik RH Stjepan Mesić.

6:35 Žalbeno vijeće UN-ova suda u Den Haagu pod predsjedanjem Carmela Agiusa počet će u 10 sati čitati svoj konačni sud o odgovornosti političkih i vojnih vođa bosanskohercegovačkih Hrvata za teške zločine nad muslimanima u hrvatsko-bošnjačkom sukobu tijekom rata u BiH.